**10. 4. 2020**

**MAT Preverime svoje znanje, miselni orehi**

* Reši naloge v delovnem zvezku na straneh 107, 108.
* Če želiš, lahko rešiš tudi miselne orehe na strani 109.

**SLJ Govorni nastop – opis poti**

* Včeraj si se pripravil za govorni nastop in si narisal skico, da bi opisal pot do šole ali prijatelja.
* Govorni nastop izvedi pred svojimi starši. Pri tem upoštevaj, da:
* govoriš dovolj glasno,
* govoriš razločno,
* govoriš tekoče,
* uporabljaš knjižne besede,
* oblikuješ »lepe« povedi in ne ponavljaš preveč istih besed,
* imaš očesni stik s poslušalci.

**SPO Odpadki**

* Preberi besedilo v delovnem zvezku na strani 79.
* Reši 3. in 4. nalogo.
* O odpadkih lahko prebereš tudi na <https://www.lilibi.si/mestni-trg/spoznavanje-okolja/jaz-in-narava/okoljska-vzgoja> tu si lahko ogledaš tudi kratek filmček.

**ŠPO Nogometne igre**

* Ogrej se s tekom.
* Izvedi gimnastične vaje.
* Izvedi naloge s članov svoje družine:
* Dva stožca (plastenki z vodo, kamna…) postavi 1 m narazen – naredi vratca. Vsak stopi po tri korake stran od vrat. Z nogo si podajata žogo, tako da gre žoga skozi vrata. Brcata na različne načine – z notranjo stranjo stopala, z zunanjo stranjo, s prsti. Razdaljo med stožcema postopno manjšata ali pa povečujeta svojo razdaljo od stožcev.

- Stožca postavita k steni dva metra narazen. Prvi igralec je strelec, drugi pa vratar. Strelec petkrat strelja na gol (žoga mora iti po tleh, ne po zraku). Koliko golov je uspel dati? Nato vlogi menjata.

* Brcanje žoge v tarčo na steni. Po odboju žoge od stene žogo zaustavi z nogo. Brcaj z notranjim delom stopala.